《送楚雄太守张禹则之官》
清代·夏敬渠

万里不为远，五马不为荣。男儿生即设弧矢，簪缨本是鸿毛轻。

去去勿复念，所念在苍生。苍生不尔弃，讵必为公卿。

远莫远于阶前一片土，荣莫荣于杜母与召父。惜此远兮慕此荣，为祥麟兮勿为虎。

作者简介：（1705—1787）清江苏江阴人，字懋修，号二铭。诸生。通经史，旁及诸于百家、天文、算数之学。因不得志，广游四方，结交海内豪士。后专事著述。有《野叟曝言》等。